**PROJEKTITOETUSE TAOTLUS**

|  |  |
| --- | --- |
| **Taotleja nimi** | MTÜ Ida-Viru Noorteakadeemia (IVNA) |
| **Projekti nimetus** | Riigikaitse- ja julgeolekuteemaline teavitus-, koolitus- ja maineprojekt 2026 Eesti venekeelsetele noortele |
| **Projekti üldmaksumus** | 75 000 eurot |
| **sh taotletav summa** | 75 000 eurot |
| **sh omafinantseering** | 0 |
| **sh kaasfinantseering** | 0 |
| **Projekti toimumise aeg** | Jaanuar-detsember 2026 |
| **Toetuse kasutamise periood** | Jaanuar-detsember 2026 |

**TAOTLEJA ANDMED**

|  |  |
| --- | --- |
| **Juriidiline nimetus** | MTÜ Ida-Viru Noorteakadeemia |
| **Registrikood** | 80314586 |
| **Postiaadress** | Viru 21, Kiviõli 43122, Ida-Virumaa |
| **E-post** | [info@kaitsen.ee](mailto:info@kaitsen.ee) |
| **Telefon** | 3725109940 |
| **Kodulehekülje aadress** | kaitsen.ee |
| **Käibemaksukohustuslase number** | ei kohaldu |
| **Taotleja põhikirjalised tegevused** | Ida-Viru Noorteakadeemia (IVNA) on vabatahtlikult ühinenud isikute iseseisev kasumit mittetaotlev ja avalikes huvides tegutsev organisatsioon. IVNA põhitegevusteks on kohalikud, riiklikud ja rahvusvahelised projektid, mille raames korraldatakse eestivene noortele suunatud sündmusi, teostatakse analüüse ja rakendatakse muid meetmeid, saavutamaks põhikirjalisi eesmärke:  • koolitada Ida-Viru noori erinevatel ühiskondlikult olulistel teemadel: lõimumine, kekskonnakaitse, riigikaitse ja julgeolek, multikultuuriline suhtlemine, migratsioon, ettevõtlus ja tööturu vajadused, tervishoid ja sotsiaalküsimused, seaduskuulekus ning kultuur;  • kaasata Ida-Viru noori aktiivsesse osalusdemokraatiasse ja kodanikuühiskonna ülesehitusse;  • tutvustada Ida-Viru noortele vabatahtliku teenistuse põhimõtteid;  • arendada Euroopa mõõdet Ida-Viru noorte algatustes;  • edendada Ida-Viru noorte rahvusvahelist koostööd NATO ja Euroopa Liidu liikmesriikide noortega;  • levitada Ida-Viru noorte hulgas kutse- ja/või kõrghariduse omandamiseks ning edaspidiseks karjääriks olulist infot. |
| Pangakonto andmed | |
| **Kontoomaniku nimi** | IDA-VIRU NOORTEAKADEEMIA |
| **Pangakonto number (IBAN)** | EE672200221050557573 |
| **Viitenumber** (vajadusel) | - |
| **SWIFT kood** (vajadusel) | - |
| Kontaktisikute andmed | |
| **Allkirjaõigusliku isiku nimi** | Dmitri Teperik |
| **E-post** | dmitri.teperik@kaitsen.ee |
| **Telefon** | 3725109940 |
| **Projektijuhi/kontaktisiku nimi** | Dmitri Teperik |
| **E-post** | dmitri.teperik@kaitsen.ee |
| **Telefon** | 3725109940 |

**TAOTLEMISE EESMÄRK**

**Taotlus vastab järgmistele eesmärkidele**:

*Määratlege taotluse eesmärk või eesmärgid. Lisaks seostage, millistele konkursi eesmärkidele taotlus vastab. (Õige variant alla joonida.)*

* **NATO kollektiivkaitse olulisuse tutvustamine Eesti riigikaitses** nii eesti kui vene keeles noortele vanuses 15–19 eluaastat ja/või kesk- ja kutseharidusasutuste õpetajatele;
* **Eesti sõjalise riigikaitse ja selle eesmärkide** (kaitsetahe, kaitsevalmidus, liitlassuhted, sh Eestis teenivad NATO liitlasväed) **tutvustamine**, mh vene keeles, Ida-Virumaa ja/või Tallinna/Maardu eestivene noortele vanuses 10–19 eluaastat;
* **väärinfo paljastamise ja faktikontrolli kaudu Eesti elanike meediapädevuse tõstmine**.

**PROJEKTI EESMÄRK JA TEGEVUSED**

|  |  |
| --- | --- |
| **Projekti eesmärk** | Projekti põhieesmärgiks on suurendada eestivene noorte praktilist teadlikkust Eesti riigikaitse- ja julgeolekuvaldkonnast, sh aja- ja tegevteenistusest ning NATO liitlastest. |
| **Projekti lühikokkuvõte** | IVNA on Eesti venekeelses kodanikuühiskonnas ainulaadne koostööplatvorm riigikaitse, julgeoleku, ajateenistuse, Eesti liitlaste ja NATO teemadega seonduvate koolitus-, teavitus- ja maineprojektide elluviimiseks. Alates 2012. aastast on riigikaitse- ja julgeolekuvaldkonna tutvustamine välja kujunenud IVNA profileerivaks tegevussuunaks, mis on leidnud oma kindla tegevus- ja teemaniši ning täidab seega olulise tühimiku nii Eesti venekeelsete noorte kui ka sidusrühmade (sh õpetajad, vanemad jne) ühiskonnapildil ja maailmatajus. IVNA on varasemalt läbiviinud mitmeid eestivene noortele suunatud programme, mille raames korraldati erinevaid üritusi tutvustamaks Eesti kaitseväe ja NATO liitlaste tegevust, populariseeriti ajateenistust ning räägiti sõjalise riigikaitse ja julgeoleku vabatahtlikest.  Projekti kavandamisel ja elluviimisel arvestatakse nii põhilise sihtrühma kui ka vajalike sidusrühmade spetsiifikaga. Sihtrühmale suunatud tegevuste geograafia hõlmab Ida-Viru (sh Narva, Narva-Jõesuu, Sillamäe, Jõhvi, Kohtla-Järve ja Kiviõli) ja võimalusel ka Tallinna (sh Lasnamäe). Projektitegevuste fookuses on venekeelsete noorte teavitamine ja koolitamine kuuel võtmeteemal:   * ajateenistus Eesti kaitseväes * Eesti sõjalise kaitse võimete arendamine * vabatahtlikud Eesti riigikaitses (sh Kaitseliidu tegevus) * NATO liitlaste kohalolek Eestis * geopoliitika ja NATO alliansi tegevus * infojulgeolek ja meediapädevus   Abistava tegevusena sisustatakse regulaarselt venekeelse riigikatse- ja julgeolekuteemalise infoga mitmeid sotsiaalmeediakanaleid (sh YouTube, Instagram, TikTok ja Facebook), mis loovad soodsat infofooni nii siht- kui ka sidusrühmade hoiakute kujundamiseks. |
| **Projekti toimumise koht/piirkond** | Ida-Viru maakond ja Tallinn (Lasnamäe) / Eesti venekeelne sotsiaalmeedia |
| **Projekti sihtrühm** | Projekti sihtrühma kuuluvad Ida-Viru maakonnas ja Lasnamäel elavad venekeelsed koolinoored vanuses 12-19. Projekti elluviimise jooksul on plaanis kaasata otseselt vähemalt 900 noort, kaudselt (sh ühismeedia vahendusel) kuni 120 000 (kumulatiivselt). |
| **Projekti tegevused ja ajakava** | IVNA projektitegevuste hulka kuuluvad üritused, mille mõju põhimõõdikuks on otsesuhtlus ja vahetud kontaktid füüsilises ruumis (sh haridusasutustes, messidel ja ühisüritustel). Ajavahemikul jaanuar-detsember 2026 korraldatakse vähemalt 20 üritust, sh laagrid, koolitused, seminarid, spordiüritused, avatud arutelud, õppereisid, arvamusliidrite, riigikaitse- ja julgeoleku ekspertide esinemine koolides ja noortekeskustes, NATO liitlaste esitlused jmt. Avajavahemikel jaanuar-aprill 2026 ja oktoober-detsember 2026 – keskmiselt 1-2 üritust kuus – ning mai-september 2026 – vähemalt 2 üritust kuus. |
|  | |  |  |  | | --- | --- | --- | |  | **Otseteavitusega ürituste põhiteema ja formaat** | **Võtmeteemad sotsiaalmeedia kanalites** | | Jaanuar 2026 | Ajateenistus (kooliüritus)  Meediapädevus (koolitus) | Ajateenistus  Väärinfo paljastamine | | Veebruar 2026 | Vabariigi aastapäev Tallinnas (ekskursioon) ja loeng Eesti sõjaajaloost  Eesti riigikaitse (koolitus sidusrühmadele) | Vabariigi aastapäev  Eesti sõjaajalugu | | Märts 2026 | NATO liitlased Eestis (kooliüritused)  1.JVBr ja NATO eFP Tapal (ekskursioon) | NATO tegevus / Eesti NATO-s | | Aprill 2026 | Veteranid ja välismissioonid (kooliüritus)  Meediapädevus (koolitus) | Veteranikuu  Riigikaitse-teemalise väärinfo paljastamine | | Mai 2026 | Eesti riigikaitse võimearendused (infotelk kevadlaadal)  Ajateenistus (kooliüritused) | Sõjaline suurõppus 2025  Kaitsetahe | | Juuni 2026 | Riigikaitse noortelaager  Kaitseliit (ekskursioon) | Võidupüha  Sõjalise kaitse vabatahtlikud | | Juuli 2026 | Riigikaitse suurlaager NATO liitlastega | Ajateenistus  Riigikaitseressursid | | August 2026 | Riigikaitse noortelaager (Kaitseliit)  Suvelaat (laiapindne riigikaitse) | Taasiseseisvumispäev  Elanike hoiakud riigikaitse ja julgeoleku suhtes | | September 2026 | Ajateenistus  NATO liitlased Eestis (kooliüritused) | Naised ajateenistuses  Õppekogunemised | | Oktoober 2026 | Kaitseväe akadeemia / Scoutspataljon (kooliüritused)  Riigikaitse koolitus sidusrühmadele | Karjäär Eesti kaitseväes | | November 2026 | NATO liitlased Eestis (kooliüritused)  Isadepäeva tähistamine | NATO eFP Eestis | | Detsember 2026 | Eesti sõjamuuseum või Vabamu (ekskursioon)  Jõululaat (infotelk) | Kaitstud Eesti  Kaitsetahe  Sõjaajalugu | |
| **Projekti või tegevuste elluviijate nimed ja nende lühitutvustus** | Projekti juhib Dmitri Teperik, kes on IVNA juhatuse liige, on varasemalt panustanud erinevatel ametikohtadel Eesti riigikaitse ja julgeoleku valdkonna arengusse üle 20 aasta. Projektitegevusi viivad ellu IVNA meeskonnaliikmed Vladislav Eglet, David Lang, Heiti Talvik ning mõned KL instruktorid (valdavalt õppelaagrite korraldamisel). Lisaks kaasab IVNA vajaduspõhiselt ka teisi eksperte ja vabatahtlikke, keda saab rakendada erinevate ürituste korraldamisel. |
| **Meediaplaan** | Aktiivne kohalolek Eesti venekeelses sotsiaalmeedias keskendub nii jälgijate arvu kasvatamisele kui ka sotsiaalmeediakanalite infovoo regulaarsele sisustamisele: YouTube ja TikTok – riigikaitseteemaliste videolugude tootmine ja postitamine kord kuus. Facebook ja Instagram – riigikaitseteemaliste materjalide (postitused, infograafika, fotod jne) tootmine ja postitamine ühtlaste ajaintervallidega 2-3 korda nädalas (keskmiselt 7-8 korda kuus), lisaks kaitsevaldkonna teiste postituste jagamine. Audiovisuaalsete materjalide tootmisel ja jagamisel tehakse võimalusel koostööd Kaitseväe strateegilise kommunikatsiooni keskuse ja NATO eFP liitlastega, mille originaalmaterjali saab jagada ja pakendada IVNA kanalitele sobivaks. |
| **Lisateave** | Esitatud nimekiri planeeritud üritustest ja sotsiaalmeedia teemadest ei ole lõplik, sest IVNA meeskonna kogemusest lähtuvalt on parem jätta tegevusplaani mõningane paindlikkus selleks et reageerida äkiliselt ilmnevatele vajadustele ja ootamatutele sündmustele, aga ka siht- ja sidusrühmade tagasisidele kohandamaks projektitegevuste fookust, ulatust ja sisu. IVNA meeskond lähtub praktikast, et Eesti venekeelsete noorte sihtrühmani jõudmiseks on tarvis jätkuvalt kasutada kõige populaarsemaid venekeelseid infokanaleid sotsiaalmeedias (sh YouTube, TikTok ja Instagram). Erinevate sidusgruppide (vanemad, tuttavad, õpetajad jne) jõudmiseks kasutatakse jätkuvalt Facebooki. Lisaks on infokanalite hulgas olulisel kohal otsesuhtlus, mida saab korraldada erinevatel füüsilises ruumis toimuvatel üritustel. |

**KOOSTÖÖPARTNERITE NIMEKIRI**

|  |  |
| --- | --- |
| **Koostööpartneri nimi** | Kaitseliidu Narva malevkond |
| **Kodulehekülje aadress** | [www.facebook.com/NarvaMalevkond](http://www.facebook.com/NarvaMalevkond) |
| **Ülesanne projektis** | Ürituste kaaskorraldamine Ida-Virus |

Lisaks tehakse koostööd Ida-Viru ja Tallinna (sh Lasnamäe) haridusasutuste ja noortekeskustega.

**PROJEKTI OODATAVAD TULEMUSED**

|  |  |
| --- | --- |
| **Oodatav valdkondlik mõju ja tulemused** | Projektitoetus võimaldab planeerida, läbi viia ja sisustada sihtrühmale suunatud teavitus-, koolitus- ja mainetegevusi selliselt, et soodustada ennekõike otseste kontaktide teket ning sihtrühma esindajate aktiivset kaasumist riigikaitse- ja julgeolekuteemalistesse aruteludesse ja muudesse asjakohastesse tegevustesse. Lisaks loob projekti mitmeid sobivaid võimalusi kujundada oluliste sidusrühmade (sh õpetajad, vanemad jmt) hoiakuid.  Projektil on terviklik struktuur, mille tegevused on seotud ühe või mitme töötasandi eesmärgi või ülesandega:  • riigikaitse- ja julgeolekualase üldteadlikkuse tõstmine;  • aja- ja tegevteenistuse populariseerimine (sh neidude seas);  • Eesti Kaitseväe ja Kaitseliidu kuvandi väärtustamine;  • NATO liitlaste kohaloleku selgitamine ja võtmeliitlaste kuvandi parendamine;  • NATO kui tugevaima alliansi tegevuste tutvustamine;  • julgeolekut puudutava väärinfo vastaste teavitus- ja koolitustegevuste läbiviimine.  Projekti tulemusel tõuseb kaitsetahe Eesti venekeelsete noorte seas. Lisaks muutub positiivsemaks suhtumine NATO liitlasvägede kohalolekusse ja kasvab toetus riigikaitse arendamisele. |
| **Oodatav mõju taotleja edasistele tegevustele** | Projekt panustab sellesse, et Eesti kodanikuühiskonnas oleks mitmeid pädevaid venekeelseid kõneisikuid riigikaitse ja julgeoleku teemadel, sh eestivene noortega seonduvates küsimustes. Projekti sisuloome tulemusel tekkinud teave rikastab venekeelset infovoogu riigikaitse ja julgeoleku teemadel. IVNA ülesandeks on ka põhiliste koostööpartnerite (KM, KV, KL, NATO eFP jmt) toetamine riigikaitse- ja julgeolekuteemalise infovoo kujundamisel ja suunamisel. Lisaks panustab projektitoetus organisatsiooni arengusse ja selle meeskonna jätkusuutlikusse. |
| **Mõõdetavad tulemused** | Projekti lõpuks (31.12.2026)…  …vähemalt 900 Eesti venekeelset koolinoort vanuses 12-19 on osalenud üritustel, mille teema on seotud Eesti riigikaitse- ja julgeolekuvaldkonnaga;  … on läbi viidud vähemalt 20 riigikaitse- ja julgeolekuteemalist teavitus-, koolitus- või maineüritust (sh 1 suurlaager NATO liitlastega, 2 õppelaagrit, 12 kooliüritust, sh koolitust, 2 ekskursiooni, 4 osalemist messidel ja muudel avalikel üritustel);  … on sotsiaalmeediakanalites ilmunud vähemalt 12 enda toodetud riigikaitseteemalist videot ja 120 infopostitust;  … on sotsiaalmeedia kanalite kumulatiivne haardeulatus vähemalt 120 000. |

**TULUD**

|  |  |  |
| --- | --- | --- |
|  | Summa /  % kogusummast | Selgitused  (kaasfinantseerijate poolt eraldatud toetustel otsuse kuupäev, taotlemisel olevatel toetustel orienteeruv otsuse tegemise aeg) |
| **Tulud** | **75 000 (100%)** |  |
| **Taotletav toetus** | **75 000 (100%)** |  |
| **Taotletav toetus Kaitseministeeriumilt** | **75 000 (100%)** |  |
| **Omafinantseering** | 0 |  |
| **Müügitulu** | 0 |  |
| **Muu tulu** | 0 |  |
| **Mitterahaline panus** | 0 |  |
| **Kaasfinantseering** | 0 |  |
| **Toetused Eesti kohalikelt omavalitsustelt** | 0 |  |
| **Muud toetused** | 0 |  |

**KULUD**

|  |  |  |  |  |
| --- | --- | --- | --- | --- |
|  |  | Finantseerimisallikad | | |
|  | KOKKU € | Taotlus Kaitse-ministeeriumilt | Oma-finantseering | Kaas-finantseering |
| **Kulud** | **75 000** | **75 000** | **0** | **0** |
| **Personalikulud, sh…** | **50 000** | **50 000** | 0 | 0 |
| töötasud (sh kõik riiklikud maksud) töövõtu- või käsunduslepingute alusel (koordinaatorid, korraldajad, eksperdid, koolitajad, instruktorid, abilised, nõustajad, teenuste osutajad: kujundamine, toimetamine, tõlkimine, materjalide koostamine ja töötlemine, levitamine, sotsiaalmeediakanalite arendamine, sisustamine ja haldamine jne) | 50 000 | 50 000 | 0 | 0 |
| **Majandamiskulud kokku, sh…** | **25 000** | **25 000** | **0** | **0** |
| transpordikulud | 3 500 | 3 500 | 0 | 0 |
| toitlustus- ja majutuskulud, ruumide või pindade rent | 6 500 | 6 500 | 0 | 0 |
| teavituskampaaniad, sotsiaalmeedia sisustamine, infomaterjalide tootmine (sh kujundus, tarkvara, print jne) | 7 200 | 7 200 | 0 | 0 |
| messitelgi sisustus, ürituste läbiviimiseks vajalik varustus ja tehnika, materjalid ja tarvikud | 7 800 | 7 800 | 0 | 0 |

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

2012-2025 omandatud ja arendatud kompetentsid ning kujunenud lai koostöövõrgustik toetavad IVNA meeskonda ja kaasatud vabatahtlikke Kaitseministeeriumi ja teiste oluliste parteritega kokkulepitud tulemuste saavutamisel ja riskide ennetamiseks. IVNA esindajad osalevad kaitsevaldkonna venekeelse kommunikatsiooni koordinatsiooniprotsessis, väärtustavad avatud kommunikatsiooni ja teevad igakülgset koostööd sellest huvitatud osapooltega.

Projektieelarve planeerimisel lähtuti järgmistest põhimõtetest:

* Eelarve on kavandatud optimaalselt, et saavutada maksimaalne mõju ja tulemused.
* Eelarve on läbipaistev ja ei sisalda põhjendamatuid kulusid.
* Kulude aluseks on võetud Eesti keskmine inflatsioonimäär 3,5%.
* Töötasusid arvutatakse eeldatava töökoormuse, vastutuse ja perioodilisuse alusel.

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.
* kuni Kaitseministeeriumi poolt viimase toetusosa väljamaksmiseni teavitan Kaitseministeeriumit kirjalikult 7 tööpäeva jooksul käibemaksukohustuslaseks registreerimisest käibemaksuseaduse § 20 lõike 3 või 4 alusel.

|  |  |
| --- | --- |
| **Allkirjaõigusliku esindaja ees- ja perenimi** | Dmitri Teperik |
| **Isikukood** | 38204022238 |
| **Ametikoht** | IVNA juhatuse liige |
| **Allkiri** | Allkirjastatud digitaalselt |
| **Kuupäev** | 09.11.2025. a |